รุกนโยบายอาหารแห่งอนาคต ส่งเสริม ไข่น้ำ-คาเวียร์เขียว เป็นซูเปอร์ฟู้ด สร้างอาชีพใหม่ให้เกษตรกร
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ ในฐานะประธานคณะกรรมการความร่วมมือระหว่างกระทรวงเกษตรและสหกรณ์และสภาอุตสาหกรรมแห่งประเทศไทย (กรกอ.) เปิดเผยวันนี้ (23 ต.ค.) ภายหลังกล่าวปาฐกถาพิเศษในหัวข้อ ศักยภาพของไข่น้ำสำหรับเกษตรกรไทยและการส่งออก ว่า กระทรวงเกษตรและสหกรณ์ ร่วมมือกับสภาอุตสาหกรรมแห่งประเทศไทย เดินหน้าส่งเสริมพืชเศรษฐกิจตัวใหม่คือ ผำ หรือไข่ผำ หรือไข่น้ำ ซึ่งเป็นพืชน้ำล้ำค่า คาเวียร์เขียว ได้รับการยอมรับจากทั่วโลกว่าเป็นสุดยอดซูเปอร์ฟู้ด ของอาหารแห่งอนาคต โดยสนับสนุนตั้งแต่ต้นน้ำถึงปลายน้ำ และการตลาดออนไลน์และออฟไลน์ทั้งตลาดในประเทศและตลาดต่างประเทศ โดยกระทรวงพาณิชย์ สภาหอการค้าแห่งประเทศไทยและหอการค้าไทย ตั้งเป้าเจาะตลาดมูลค่าสูงถึง 2 แสนล้านดอลลาร์สหรัฐ หรือ 6 ล้านล้านบาท ซึ่ง ผำเป็นพืชวัฒนธรรมและอาหารพื้นเมืองของไทยมาแต่โบราณ วันนี้กลายเป็นซูเปอร์ฟู้ดของโลกเพราะมีโภชนาการ ครบถ้วนสูงมากที่สุดชนิดหนึ่งของโลก ทั้งวิตามิน แร่ธาตุ ไฟเบอร์ โปรตีน ประกอบกับเป็นพืชน้ำทรงกลมขนาดจิ๋วจึง นับเป็นพืชที่อยู่ในกลุ่มนโยบาย อาหารแห่งอนาคต กระทรวงเกษตรฯ เร่งส่งเสริมสนับสนุนโดยร่วมมือกับสถาบันอาหาร กระทรวงอุตสาหกรรมและสภาอุตสาหกรรมแห่งประเทศไทย